CELEX: 62012CN0355
Language: fi
Date: 2012-07-26 00:00:00
Title: Asia C-355/12: Ennakkoratkaisupyyntö, jonka Tribunale di Milano (Italia) on esittänyt 26.7.2012 — Nintendo Co., Ltd ym. v. PC Box Srl ja 9Net Srl

29.9.2012   
            
            
               FI
            
            
               Euroopan unionin virallinen lehti
            
            
               C 295/23
            
         Ennakkoratkaisupyyntö, jonka Tribunale di Milano (Italia) on esittänyt 26.7.2012 — Nintendo Co., Ltd ym. v. PC Box Srl ja 9Net Srl
   (Asia C-355/12)
   2012/C 295/41
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale di Milano
   
      Pääasian asianosaiset
   
   
      Kantajat: Nintendo Co., Ltd, Nintendo of America Inc. ja Nintendo of Europe GmbH
   
      Vastaajat: PC Box Srl ja 9Net Srl
   
      Ennakkoratkaisukysymykset
   
   
               1)
            
            
               Onko direktiivin 2001/29/EY (1) 6 artiklaa, kun huomioon otetaan myös kyseisen direktiivin johdanto-osan 48 perustelukappale, tulkittava niin, että tekijänoikeudella suojattujen teosten tai aineiston teknisten suojatoimenpiteiden suoja voidaan ulottaa myös saman yrityksen valmistamaan ja markkinoimaan järjestelmään, jossa laitteistoon asennetaan laite, joka tunnistaa suojatun teoksen (saman yrityksen ja kolmansien osapuolten, jotka ovat suojattujen teosten oikeudenhaltijoita, valmistama videopeli) sisältävästä alustasta tunnistekoodin, jonka puuttuessa teosta ei voida katsella eikä käyttää kyseisessä järjestelmässä, jolloin kyseinen laitteisto sisältää järjestelmän, joka ei ole yhteentoimiva sellaisten täydentävien laitteiden ja tuotteiden kanssa, jotka ovat peräisin muualta kuin kyseisen järjestelmän valmistaneesta yrityksestä?
            
         
               2)
            
            
               Voidaanko direktiivin 2001/29/EY 6 artiklaa, kun huomioon otetaan myös kyseisen direktiivin johdanto-osan 48 perustelukappale, siinä tapauksessa, että joudutaan arvioimaan, onko teknisen suojatoimenpiteen kiertämiseen tarkoitetun tuotteen tai osan käyttö ensisijaista verrattuna muihin kaupallisesti merkityksellisiin tarkoituksiin tai käyttöihin, tulkita niin, että kansallisen tuomioistuimen on käytettävä arviointiperusteita, joissa keskitytään siihen nimenomaiseen tarkoitukseen, jonka oikeuksienhaltija on määrittänyt tuotteelle, jossa suojattu sisältö on, vai onko sen käytettävä joko vaihtoehtoisesti tai samanaikaisesti myös keskenään verrattavien käyttöjen määriä koskevia määrällisiä perusteita tai käyttöjen luonnetta ja merkitystä koskevia laadullisia perusteita?
            
         
      (1)  EYVL L 167, s. 10.